Alvaro Načinović
<s>Alvaro Načinović (Rijeka, 22. ožujka 1966.), umirovljeni jugoslavenski i hrvatski rukometaš, aktualni sportski direktor kluba MRK Kozala.</s><s>Za vrijeme igračke karijere, Načinović je igrao na poziciji pivota.</s>

<s>Igračku karijeru započeo je u Zametu 1983. godine.</s><s>Kasnije se nekoliko puta vraćao u svoj matični klub, igrajući u međuvremenun za Zagreb Loto i Celje Pivovarnu Laško.</s><s>Sa Zagrebom i Celjem osvojio je niz nacionalnih prvenstava i kupova.</s><s>Profesionalnu klupsku karijeru završio je 2006. godine kao igrač RK Crikvenice.</s>

<s>Za seniorsku reprezentaciju SFR Jugoslavije debitirao je 1988. godine, osvojivši brončanu medalju na Olimpijskim igrama 1988. godine u Seoulu.</s><s>Od 1992. godine nastupa za reprezentaciju Hrvatske, s kojom je 1993. osvojio zlato na Mediteranskim igrama te olimpijsko zlato 1996. godine u Atlanti.</s><s>Uz to je osvojio i europsku broncu (1994.) te svjetsko srebro (1995.).</s><s>Posljednju utakmicu za reprezentaciju odigrao je 2000. godine.</s>

<s>Nakon umirovljenja, radio je kao sportski direktor u Zametu, da bi kasnije postao sportski direktor MRK Kozale.</s><s>Njegov sin, Veron, također je profesionalni rukometaš.</s><s>Kao član reprezentacije 1996. godine dobitnik je Državne nagrade za šport "Franjo Bučar".</s>

<s>Vanjske veze 
Eurohandball profile
Olympic database profile
RK Zamet history</s>

<s>Jugoslavenski rukometaši
Hrvatski rukometaši
Olimpijski pobjednici u rukometu
Biografije, Rijeka
Dobitnici nagrade Franjo Bučar</s>

